b'\n_START_ARTICLE_\nUkrainas riksv\xc3\xa5pen\n_START_SECTION_\nSymbolikk\n_START_PARAGRAPH_\nDet mindre v\xc3\xa5penet er et v\xc3\xa5penskjold i bl\xc3\xa5tt med en gull tretannet lyster (ukrainsk: \xd1\x82\xd1\x80\xd0\xb8\xd0\xb7\xd1\x83\xd0\xb1, Trisob). Lysteret er et symbol fra Kievriket, og er hentet fra mynter utstedt under Vladimir Is styre. Figuren kan v\xc3\xa6re et tamga i skytisk tradisjon, et bumerke i norr\xc3\xb8n tradisjon, eller en blanding av begge. Ukrainske skolebarn blir l\xc3\xa6rt hvordan man i lystert kan lese ordet \xc2\xab\xd0\x92\xd0\x9e\xd0\x9b\xd0\xaf\xc2\xbb (VOLJA, ukrainsk for \xc2\xabFrihet\xc2\xbb)._NEWLINE_I det st\xc3\xb8rre v\xc3\xa5penet har v\xc3\xa5penskjoldet en Zaporozje-kosakk bev\xc3\xa6pnet med sabel og muskett og en gull l\xc3\xb8ve som skjoldholdere. Kosakken representerer det \xc3\xb8stlige Ukraina. L\xc3\xb8ven er hentet fra Vest-Ukrainsk heraldisk tradisjon. Skjoldet hviler p\xc3\xa5 et b\xc3\xa5nd i nasjonalflaggets farger, hveteaks og blomstrende krossved.'